**ΕΓΓΥΗΤΙΚΗ ΕΠΙΣΤΟΛΗ**

**ΓΙΑ ΤΗ ΣΥΜΜΕΤΟΧΗ ΣΕ ΔΗΜΟΠΡΑΣΙΑ ΕΓΓΥΗΣΕΩΝ ΠΡΟΕΛΕΥΣΗΣ**

(Απόφαση ΡΑΑΕΥ : Ε-79/2024/ΦΕΚ Β 2460/25.04.2024)

…………………… (Πλήρης επωνυμία Τράπεζας)

…………………… (Κατάστημα)

…………………… (Τόπος και Ημερομηνία έκδοσης)

ΠΡΟΣ: **ΤΗΝ ΕΤΑΙΡΕΙΑ ΜΕ ΤΗΝ ΕΠΩΝΥΜΙΑ «ΔΙΑΧΕΙΡΙΣΤΗΣ ΑΝΑΝΕΩΣΙΜΩΝ ΠΗΓΩΝ ΕΝΕΡΓΕΙΑΣ ΚΑΙ ΕΓΓΥΗΣΕΩΝ ΠΡΟΕΛΕΥΣΗΣ Α.Ε.»** και τον διακριτικό τίτλο **«ΔΑΠΕΕΠ Α.Ε.»,** η οποία εδρεύει στον Πειραιά Αττικής, οδός Κάστορος, αριθμός 72, με ΑΦΜ 099936480 (ΔΟΥ ΦΑΕ ΠΕΙΡΑΙΑ), νομίμως εκπροσωπούμενη.

ΕΓΓΥΗΤΙΚΗ ΕΠΙΣΤΟΛΗ ΑΡΙΘ. ………………..… ΓΙΑ ΕΥΡΩ: #.........................., …………………….….€

Με την παρούσα εγγυόμαστε έναντί σας άνευ όρων, ανέκκλητα και ανεπιφύλακτα, ευθυνόμενοι έναντί σας ως εις ολόκληρον πρωτοφειλέτες , παραιτούμενοι ρητώς κι ανεπιφυλάκτως κάθε ενστάσεως, δικαιώματος διζήσεως, καθώς και των δικαιωμάτων που προβλέπονται στα άρθρα 851-856 και 862-864 του Αστικού Κώδικα, υπέρ του νομικού προσώπου με την επωνυμία …………………………………………………….. και τον διακριτικό τίτλο ………………….., που εδρεύει ……………….. και με ΑΦΜ………………………… (εφεξής το «νομικό πρόσωπο») και μέχρι του ποσού των ………………………………………………………………………… Ευρώ (……………………………………..€), στο οποίο και μόνο περιορίζεται η εν λόγω υποχρέωσή μας, για το παραπάνω νομικό πρόσωπο ως προς την ακριβή, εμπρόθεσμη, προσήκουσα και πιστή εκπλήρωση όλων των υποχρεώσεών του έναντί υμών, ως Συμμετέχον σε Δημοπρασία Εγγυήσεων Προέλευσης σύμφωνα με τον Κανονισμό Δημοπρασιών Εγγυήσεων Προέλευσης (ΦΕΚ Β’ 2460/25.04.2024).

Το παραπάνω ποσό τηρούμε στη διάθεσή σας και σε περίπτωση που μας γνωστοποιήσετε ότι οποιαδήποτε εκ των ανωτέρω υποχρεώσεων του νομικού προσώπου κατέστη ληξιπρόθεσμη κατά την κρίση σας, δηλώνουμε ότι αναλαμβάνουμε με την παρούσα την υποχρέωση να σας καταβάλουμε, σε πρώτη ζήτηση, χωρίς να εξετάσουμε το βάσιμο ή όχι της απαίτησής σας ή να αντιτάξουμε οποιεσδήποτε ενστάσεις ή αντιρρήσεις του νομικού προσώπου , ή/ και οποιουδήποτε τρίτου, εντός τριών (3) εργασίμων ημερών από τότε που θα λάβουμε απλή έγγραφη δήλωσή σας περί μερικής ή ολικής κατάπτωσης της παρούσας κατά τα ανωτέρω, το εν λόγω ποσό της εγγύησης, ολόκληρο ή μέρος αυτού, ελεύθερο και απαλλαγμένο από κάθε απαίτηση, επιβάρυνση ή παρακράτηση, σύμφωνα με τις οδηγίες σας, χωρίς να απαιτείται για αυτή την πληρωμή οποιαδήποτε εξουσιοδότηση, ενέργεια ή συγκατάθεση εκ μέρους του νομικού προσώπου και ανεξάρτητα από οποιαδήποτε τυχόν διαφορά, αντίρρηση, ένσταση, επιφύλαξη ή προσφυγή του νομικού προσώπου ή οποιουδήποτε τρίτου σε διαιτησία ή σε οποιοδήποτε αρμόδιο δικαστήριο. Σε περίπτωση μερικής κατάπτωσης της παρούσας, αυτή θα ισχύει για το υπόλοιπο ποσό και με τους ίδιους όρους που αναφέρονται σε αυτήν.

Δηλώνουμε ακόμη ότι η εγγύησή μας αφορά την παραπάνω και μόνο αιτία και θα παραμείνει ισχυρή μέχρι την πλήρη και ολοσχερή εκ μέρους του νομικού προσώπου εκπλήρωση όλων ανεξαιρέτως των υποχρεώσεών του, που απορρέουν από τον Κανονισμό Δημοπρασιών Εγγυήσεων Προέλευσης (ΦΕΚ Β’ 2460/25.04.2024), που προκύπτουν από την συμμετοχή στην Δημοπρασία Εγγυήσεων Προέλευσης που θα διενεργηθεί την ημερομηνία ηη/μμ/εεεε και σε κάθε περίπτωση το αργότερο μέχρι τις ηη/μμ/εεεε [εκτός εάν νωρίτερα μας επιστραφεί η παρούσα εγγυητική επιστολή μαζί με έγγραφη δήλωσή σας που θα μας απαλλάσσει από αυτήν την εγγύηση].

Η υποχρέωσή μας δυνάμει της παρούσας εγγύησης παραμένει σε πλήρη ισχύ ανεξαρτήτως οποιασδήποτε πράξης, παράλειψης ή γεγονότος το οποίο, ελλείψει της παρούσας διάταξης, θα ήταν δυνατό να οδηγήσει στην ελευθέρωση από τις υποχρεώσεις μας, που απορρέουν από την παρούσα εγγύηση, εν όλω ή εν μέρει, περιλαμβανομένων ενδεικτικά, και ανεξάρτητα από το εάν έχουμε ή έχετε λάβει γνώση των ακολούθων: α) πτώχευση, αναγκαστική διαχείριση, λύση και θέση σε εκκαθάριση σε περίπτωση νομικού προσώπου, διαδικασία συνδιαλλαγής ή εξυγίανσης, β) οποιαδήποτε παράταση, παραίτηση ή ευκολία δοθεί υπέρ του νομικού προσώπου, γ) ύπαρξη δικαιώματος συμψηφισμού ή επισχέσεως ερειδόμενου σε οποιασδήποτε φύσεως απαίτηση του νομικού προσώπου εναντίον σας.

Βεβαιώνουμε επίσης, ότι το σύνολο των εκ μέρους μας εκδοθεισών και ευρισκομένων σε ισχύ προς το Δημόσιο, ΝΠΔΔ, ΝΠΙΔ, κ.λπ. εγγυητικών επιστολών, συμπεριλαμβανομένης και της παρούσης, δεν υπερβαίνει το καθορισμένο από το Νόμο ανώτατο όριο παροχής εγγυήσεων για την Τράπεζά μας.

Η παρούσα Εγγυητική Επιστολή διέπεται από το Ελληνικό Δίκαιο, αρμόδια δε για την επίλυση κάθε διαφοράς που ανακύπτει από την παρούσα ορίζονται ως αποκλειστικά αρμόδια τα Δικαστήρια του Πειραιά.

Με τιμή,

Για την Τράπεζα

(υπογραφή, σφραγίδα και επωνυμία)

 ..................................